  Майя Бывальцева 2016-тӥ ар ӵоже «Удмуртия» издательство 60 книгаос поттӥз. 10-тӥ толшоре со сярысь вераз элькунысь печатья но калыке ивортодэт вӧлмытонъя агентстволэн кивалтӥсез Алексей Воронцов. Ӝыныезлэсь трос изданиос — удмурт кылын. Оглом ар ӵоже 50 сюрс экземпляр книгаос поттэмын. Кылем ар ӵоже 8 учебникъёс, 11 ужан тетрадьёс но дышетон пособиос поттэмын. Нялтас вераса, покчи классъёслы удмурт кылын 13 учебникъёс 2016-тӥ арын эскеронъёсты но лицензированиез ортчизы. Эскеронъёс кулэ вал пособиослы федерал инлык басьтон понна, соку соосъя школаосын дышетыны луэ. Али кулэ ужкагазъёс Россиысь дышетонъя но тодосъя министерствое сётэмын. Куартолэзе веразы вал, 2017-тӥ арысен 5–9 классъёс понна удмурт кылъя учебникъёсты поттозы шуыса. Ватсалом, удмурт кылъя электрон учебникъёсты Россиын устоосыз пӧлы пыртӥзы. Тегъёс: Мерлык Ижкар АлексейВоронцов Удмуртия удмурткыл книгаос  